English: In terms of just looking at the use of Zoom, we had to have the professional version of Zoom in order to stage activities. So, we had to have 10 people who were licensed. So, that's £15 per month per account. But, of course, in addition to that, people - . When we began lockdown, people accepted that things were being filmed in bedrooms, and people appreciated that there was something happening, but people now expect far better quality. So when we came into Eisteddfod week, we were creating productions, and that's what Maes B o Bell was, that's what Tŷ Gwerin o Bell was too, and that's what was important: the quality. And, likewise, with our virtual gallery, it does cost money. So the resources themselves cost money, as does the expertise. So we brought editors in to assist us as we created AmGen, because we needed to edit materials, they needed to be professionalised. Because it was important that we didn't feel that our output was of secondary quality in any way. So, there was that. And, of course, we didn't get any income. So, unlike an usual Eisteddfod, where we pay for a commission and someone pays an entrance fee, well, that didn't happen. We did discuss the possibility of charging a fee, but we did feel, given everything that was happening and issues with people's well-being and that people were losing out on opportunities to socialise overnight, putting that financial barrier in place was too much of a big ask. So, this is one of the things that a number of festivals are now questioning. As opportunities have been provided free of charge, in future years if we're still not able to have our traditional festivals, then are we going to be looking at creating a paywall so that people access this material? So, from my point of view, what we need to ensure is that there are the opportunities available to us to access digital support, but also that we can lead on developments digitally. So, rather than always taking from elsewhere, we have that expertise in Wales. If you look at the projects ongoing at the moment in Clwstwr, it's proof that we have the specialists here, and we can lead the way, and we can be in the vanguard in terms of delivering digital. But, of course, there are implications for all of us here, because as we create digital material free of charge, it does mean that we don't have income sources, and that's what makes the situation very fragile indeed. Our board was quite clear: we do have to continue to be creative and there was a need for what we created during AmGen. And the response of our audiences has been very positive. People were saying that they felt isolated and it was something that kept people going through those difficult weeks. And I think that was centrally important, but also that the Welsh language was a central part of digital output, but without an income, each of our organisations will shrink. We will have to look at our staffing because, at the end of the day, we're running businesses and those businesses have to pay for themselves.
Welsh: O ran edrych ar jest y defnydd o Zoom, mi oedd yn rhaid i ni gael yr un proffesiynol a phob dim ar gyfer rhoi gweithgareddau a phob dim. Felly, mae'n rhaid wrth fod yna 10 person yn cael cyfrifon. Felly, mae hynny'n £15 y cyfrif, ac yn y blaen, y mis. Ond, wrth gwrs, yn hwy na hynny, mae pobl - . Pan gychwynnon ni'r cyfnod cloi, roedd pobl yn derbyn bod rhywbeth yn cael ei ffilmio yn yr ystafell wely a phob dim, ac mi oedd pobl yn gwerthfawrogi bod yna rywbeth yn digwydd, ond mae pobl erbyn hyn yn disgwyl llawer gwell. Felly, pan ddaethom ni fewn i wythnos yr Eisteddfod, mi oeddem ni'n creu cynyrchiadau, a dyna oedd Maes B o Bell, dyna beth oedd Tŷ Gwerin o Bell, a dyna beth oedd yn bwysig: yr ansawdd. Yn yr un modd, o ran creu gyda'r oriel rithwir, mae e'n costio. Felly, mae'r adnoddau ei hunain, ond hefyd yr arbenigedd. Felly, mi ddaethom ni fewn â golygyddion i gynorthwyo wrth inni greu AmGen, oherwydd mi oedd angen torri'r deunyddiau, roedd angen eu gwneud nhw a'u proffesiynoli nhw. Achos yr hyn oedd yn bwysig oedd nad oedden ni'n teimlo bod ein cynnyrch ni yn eilradd mewn unrhyw fodd. Felly, mae hynny. Ac, wrth gwrs, doeddem ni ddim yn cael unrhyw incwm. Felly, yn wahanol i Eisteddfod arferol, pan ŷm ni'n talu am gomisiwn ac mae rhywun yn talu am docyn i ddod i mewn, doedd hynny ddim yn digwydd. Mi wnaethom ni drafod y posibilrwydd o orfod codi tâl, ond roeddem ni yn teimlo, gyda phob dim oedd yn digwydd, a gyda llesiant pobl, a bod pobl dros nos yn colli cyfleoedd i gymdeithasu a phob dim, mi oedd rhoi'r barrier ariannol yna yn ormod. A dyna un o'r pethau mae nifer o wyliau nawr yn cwestiynu. Gan fod yna gyfleoedd wedi cael eu rhoi am ddim yn awr, os oes gennym ni flynyddoedd ymhellach lle nad oes modd inni i greu'r gwyliau'n draddodiadol, ydym ni'n mynd i fod yn edrych ar greu'r wal ariannol ar gyfer pobl i gael mynediad? Felly, o'm rhan i, dwi'n credu beth sydd angen sicrhau yw bod yna gyfleoedd i ni gael cymorth digidol, ein bod ni hefyd yn gallu arwain ar ddatblygu beth sydd angen yn ddigidol. Achos dwi'n credu yn hytrach nag ein bod ni'n benthyg o wlad arall, mae gennym ni'r arbenigedd o fewn Cymru. Petaech chi'n edrych ar y prosiectau sy'n digwydd ar hyn o bryd yn Clwstwr, mae'n brawf bod gennym ni'r arbenigwyr fan hyn, ac mi allwn ni fod yn arwain ac ar flaen y gad ar gyfer gwireddu'r ongl ddigidol yma. Ond, wrth gwrs, mae yna oblygiadau i bob un ohonom ni sydd fan hyn, oherwydd wrth inni greu cynnyrch digidol am ddim, mae'n golygu nad oes yna ffynhonnell incwm yn dod mewn i ni, a dyna beth sy'n gwneud y sefyllfa'n fregus iawn. Oherwydd roedd ein bwrdd ni'n gwbl glir: mae'n rhaid inni greu ac mae angen yr hyn roeddem ni'n creu yn ystod AmGen. Ac mae'r ymateb wrth y gynulleidfa wedi bod - pobl yn dweud eu bod nhw'n teimlo'n ynysig, roedd yna rywbeth oedd yn eu cadw nhw i fynd drwy'r wythnosau anodd yna. Ac rydw i'n credu roedd hwnna'n ganolog, ond hefyd bod y Gymraeg yn rhan ganolog o ddigidol, ond wrth gwrs, heb incwm, mae pob un o nifer o sefydliadau'n mynd i orfod crebachu. Mae'n rhaid i bob un ohonom ni edrych o ran staffio a phopeth oherwydd, ar ddiwedd y dydd, busnes ŷm ni ac mae'n rhaid i'r busnes i dalu am ei hun.